Groot beloning vir inligting oor Kempton Park-rooftogArgieffoto Brig. Neville Malila, woordvoerder van die polisie, het gesê tussen vier en ses rowers het Sondag by ŉ pakhuis ingebreek. “Selfone, iPhones, iPads en ander elektroniese toerusting ter waarde van R15 miljoen is gesteel,” het Malila gesê. Volgens Malila is werkers op die perseel vasgebind en is niemand tydens die voorval beseer nie. Die rowers het met ŉ wit Volkswagen Crafter-paneelwa en ŉ wit Isuzu-vragmotor gevlug. “Die registrasienommers op albei voertuie is nagegaan en daar is gevind dit is vals,” het Malila gesê.